هذي المحادثة حبيت انقلها الكم بين واحد هو وصاحبته بس شنو هي عبالك لزكَة جونسن يرزل بيها وهي لازكَة بيه
بس بدون زعل بنونات
ترى اني مزعلت
هي:شبيك ما تسولف؟
هو: جهرتج ماتسوي واهس
هو: من قلة الخيل شدو على الجلاب سروج وما عندي وكت اصادق وحدة غيرج مشغول يا ثولة
هي: ليش تغلط ترة اروح
هي: شلون لعد كتلي ما اباوع نسوان غيرج اشو تباوع على سلمى حايك
هو: يا غبرة اول ما صادقتج جنتي مسوية عملية تجميل فعبالي انتِ من النسوان طلعتي سحلية
هي: يعني شنو انا غشاشة
هو:لاغشاشة ولا حشاشة
هي:دكولي فراشة
هو:ولج يافراشة الفراشة هم بيه انوثة وانتِ تذكريني بأخوية الصغير
هي:شبيك اليوم ضايج ومطلع قهرك بية
هو:لج هو احد مضوجني بالدنية غيرج كل الشباب يصادقون بنات واني مصادق عبسي
هي :اني مو عبسي اني لينا
هو:ولج هو قبطان نامق هم احلى منج ثم شعدنة سبيس توون
طبعا بعد هاي الرزالة هي شراح تكول بكَلبها هاي انا هيج قبيحة وموحلوة هم زين صادقني خلي ارضيه قبل لا يزعل وبعدين اصير مثل الكالوا عليهة(لاحظت برجيلهة ولا أخذت سيد علي)
هي: حبيبي اذا انت ضايج من الدنية اني انسيك كل شي واذا محتاج فلوس انطيك
هو:يا فلوس هو انتِ مشترية خط اثير حتى تعبيه كل سنة مو كل شهرين
هي:ملك شغلة اني مسوية سلفة علساس اشتري (ان 73) انطيكياهة اذا محتاج قابل ابديك على موبايل
هو:يا(ان 73) هو انتِ ضليتي 6اشهر مامشترية قلم حمرة حتى تشترين طابوكة مستعمل
هي : حبيبي ان اشتريت الطابوكة حتى اليتحارش بية اركعهة براسة ههههههههه
هو :هو يا أثول يتحارش بيج غير انا انعميت اول ماشفتج واتورطت وصادقتج والله لو ما اني خوش ولد جان من زمان عفتج
هي: تريد تعوفني يا خاين وين الوعد والحب
وهنا كَبت العركة وصارت مكافش من الروووووس ( روس لو انكَليز ) ورة ساعة خابرته ورجعت علاقتهم
تحياتي الكم
__________________
.